The Rohingyas: Inside Myanmar's Hidden Genocide
The Rohingyas: Inside Myanmar's Hidden Genocide adalah hasil karya sarjana dari Britain, Azeem Ibrahim. Buku yang berjumlah 235 halaman ini terdapat di pasaran antarabangsa tetapi ia diharamkan di Myanmar. Karya ini mempunyai tujuh bab yang dimulai dengan sejarah awal pembentukan Myanmar (dan etnik Rohingya) hingga keadaan terkini etnik Rohingya pada tahun 2015. Ibrahim merungkai latar belakang Arakan sebagai sebuah wilayah yang bersempadan antara Burma1 dan Bengal. Menurut sejarah dari abad ke lapan hingga abad ke sebelas, Kerajaan Vesali mendominasi pemerintahan Arakan. Masyarakatnya berketurunan Hindu dan Buddha Mahayana dengan Bahasa rasmi dipengaruhi oleh budaya Indo Aryan. Pembentukan masyarakat bernegara bermula semasa pemerintahan Dinasti MraukU, yang menganuti Theravada Buddhisme dan menggunakan bahasa mirip dengan Bahasa Burma. Jajahan Dinasti Mrauk termasuklah Lembah Irrawaddi, namun, kuasanya adalah sangat terbatas. Hal ini kerana sebahagian besar kawasan pemerintahannya terletak di lembah gunung. Manakala kebanyakan kawasan pergunungan pula didiami oleh kaum pribumi etnolingustik dan mereka tinggal secara berpuak tanpa pengaruh luar. Kuasa pusat secara relatifnya berdasarkan kepada kawalan ke atas masyarakat dan bukannya wilayah seperti yang difahami dalam konsep pembentukan negara moden. Raja di Burma pada ketika itu tidak mementingkan keturunan etnik dalam pembentukan masyarakat negaranya. Perkara yang sama juga berlaku di wilayah Arakan, di mana kedinamikan etnik dalam sistem bermasyarakat tidak hanya mementingkan kepada satu agama atau bangsa. Di Arakan, pemimpinpemimpin mereka bersikap terbuka kepada semua bentuk budaya dan agama. Ibrahim secara jelas menyatakan bahawa beliau bersependapat dengan Michael Charney, seorang sejarawan, bahawa konflik etnik dan pergolakan agama adalah disebabkan campur tangan British. Kesan penjajahan dan dasar British yang mentadbir wilayah berdasarkan ras, agama dan etnik menyebabkan berlakunya kepincangan dalam sistem masyarakat majmuk di Burma. Pihak British juga berjaya merenggangkan hubungan antara etnik di Burma dengan memisahkan sistem perekonomian, tenaga kerja pentadbiran dan ketenteraan berdasarkan pengkelasan etnik yang berlainan. Contohnya memisahkan etnik Chin dan Kachin yang tinggal di kawasan berbukit dengan mengecilkan hubungan ekonomi antara kumpulan dan merekrut tentera bagi tujuan untuk melaga lagakan. Menurut Ibrahim lagi, setelah merdeka hampir 14 tahun daripada British pada 1948, pentadbiran Burma diambil alih oleh U Nu. Aspirasi U Nu untuk menyatupadukan etnik dan membentuk sebuah negara demokrasi di Myanmar menemui kegagalan. Hal ini kerana masyarakat Jebat: Malaysian Journal of History, Politics Strategic Studies, Vol. 45 (2) (December 2018) 414 417 Centre For Policy and Global Governance (GAP) UKM; ISSN 2180 0251 (electronic) 0126 5644 (paper)